
16 DR 30.11.2009 

 
■1110 

Untuk maklumat Yang Berhormat, Persatuan Bola Sepak Malaysia juga kini dalam 
usaha untuk menempatkan beberapa pemain muda negara untuk beraksi di dalam liga-liga 
di luar negara, khususnya di Indonesia. Ini adalah kerana Persatuan Bola Sepak seluruh 
Indonesia telah membenarkan setiap pasukan di dalam liga Indonesia boleh 
menyenaraikan tiga orang pemain dari negara ASEAN dan pemain-pemain ini tidak 
dikategorikan sebagai pemain asing. Justeru, peluang ini diharap dapat digunakan 
sepenuhnya oleh pemain bola sepak negara untuk menimba pengalaman tentang gaya 
bola sepak Indonesia dan berpeluang beraksi di hadapan ratusan penyokong di negara 
tersebut.  

Selain daripada itu, FAM juga menggalakkan badan-badan lain, terutamanya pihak 
swasta untuk mengadakan program pembangunan pemain bola sepak seperti Program 
Soccer Kids terbitan TV3 atau menubuhkan akademi bola sepak persendirian seperti 
Akademi Bola Sepak Arsenal, Brazil dan Chelsea.  

Untuk maklumat Yang Berhormat, pendekatan yang diambil bagi pihak kerajaan 
adalah dengan mengeratkan dan memperkukuhkan lagi kerjasama dalam perancangan dan 
pelaksanaan program yang dilaksanakan oleh FAM. Satu perjanjian kerjasama antara 
Majlis Sukan Negara dan Persatuan Bola Sepak Malaysia juga telah dimeterai untuk 
meletakkan pengurusan Pasukan Harimau Muda yakni di bawah umur 19 tahun di bawah 
Majlis Sukan Negara Malaysia pada 24 Mac 2009. Pihak kementerian juga sentiasa 
menyokong pihak Persatuan Bola Sepak Malaysia dalam menarik minat pihak swasta dan 
juga GLC kerajaan bagi menyumbangkan dana dalam usaha membangunkan program bola 
sepak negara secara keseluruhannya. 

Bagi jawapan untuk bahagian (b), untuk maklumat Yang Berhormat, untuk aktiviti 
sukan, termasuklah sukan prestasi tinggi pada tahun 2008, kementerian telah 
memperuntukkan sebanyak RM88.72 juta, manakala aktiviti untuk pembangunan belia pula 
sebanyak RM79.272 juta telah diperuntukkan sepanjang tahun 2008. Sekian, terima kasih. 
 
 Dato’ Shamsul Anuar bin Haji Nasarah [Lenggong]: Terima kasih Tuan Yang 
di-Pertua. Pelbagai langkah yang disebut oleh Timbalan Menteri dalam soal pembangunan 
bola sepak negara, memang ada buat, tetapi nampaknya masih belum tercapai dan berjaya 
sebagaimana menjadi harapan rakyat dan peminat bola sepak secara keseluruhannya. 
Kementerian kena benar-benar melakukannya secara lebih tersusun.  

Saya hendak tingkatkan bab itu, tetapi saya hendak tumpukan kepada soal 
pembangunan belia ini. Apakah kementerian punyai hasrat untuk mengubahsuai pelbagai 
program dan aktiviti, baik Rakan Muda atau apa juga program lain bagi memenuhi minat 
dan cita rasa generasi muda yang sudah berubah, tidak ada sama dan makin berbeza ini.  

Kemudian, saya juga hendak minta komen daripada pihak kementerian. Kita ada 
Yo! misalnya, akhbar sisipan daripada Utusan Malaysia. Dahulu semua cerita belia, tetapi 
hari ini pun sudah masuk cerita sukan dalam akhbar untuk generasi muda. Sudahlah dalam 
akhbar harian pun banyak berita sukan daripada berita belia. 

Soalan saya, berapa peratuskah tumpuan yang kementerian buat, baik kerja 
Menteri, baik kerja Timbalan Menteri, kerja-kerja pegawai untuk pembangunan belia 
berbanding dengan pembangunan sukan yang dibuat? Iaitu sesuai dengan apa yang 
kementerian sebut Kementerian Belia dan Sukan, belia itu diletakkan di hadapan. Minta 
komen Menteri. 

Tuan Wee Jeck Seng: Terima kasih Yang Berhormat. Kementerian Belia dan 
Sukan sentiasa mengamalkan sikap terbuka, mendekati belia dan juga mendengar suara 
belia. Jadi, bagi saya, baik program-program yang disediakan atau dirancang oleh 
kementerian, baik belia, baik Rakan Muda, KBS sentiasa melihat, mengkaji dan mengambil 
berat tentang keperluan dan juga cita rasa belia. Oleh sebab itu, Kementerian Belia dan 
Sukan sentiasa mengkaji program yang sedia ada ini dari semasa ke semasa untuk 
mengikut keperluan tersebut.  

 



#1110 Untuk maklumat Yang Berhormat, Persatuan Bola Sepak Malaysia juga kini dalam usaha untuk menempatkan beberapa pemain muda negara untuk beraksi di dalam liga-liga di luar negara, khususnya di Indonesia. Ini adalah kerana Persatuan Bola Sepak seluruh Indonesia telah membenarkan setiap pasukan di dalam liga Indonesia boleh menyenaraikan tiga orang pemain dari negara ASEAN dan pemain-pemain ini tidak dikategorikan sebagai pemain asing. Justeru, peluang ini diharap dapat digunakan sepenuhnya oleh pemain bola sepak negara untuk menimba pengalaman tentang gaya bola sepak Indonesia dan berpeluang beraksi di hadapan ratusan penyokong di negara tersebut. Selain daripada itu, FAM juga menggalakkan badan-badan lain, terutamanya pihak swasta untuk mengadakan program pembangunan pemain bola sepak seperti Program Soccer Kids terbitan TV3 atau menubuhkan akademi bola sepak persendirian seperti Akademi Bola Sepak Arsenal, Brazil dan Chelsea. Untuk maklumat Yang Berhormat, pendekatan yang diambil bagi pihak kerajaan adalah dengan mengeratkan dan memperkukuhkan lagi kerjasama dalam perancangan dan pelaksanaan program yang dilaksanakan oleh FAM. Satu perjanjian kerjasama antara Majlis Sukan Negara dan Persatuan Bola Sepak Malaysia juga telah dimeterai untuk meletakkan pengurusan Pasukan Harimau Muda yakni di bawah umur 19 tahun di bawah Majlis Sukan Negara Malaysia pada 24 Mac 2009. Pihak kementerian juga sentiasa menyokong pihak Persatuan Bola Sepak Malaysia dalam menarik minat pihak swasta dan juga GLC kerajaan bagi menyumbangkan dana dalam usaha membangunkan program bola sepak negara secara keseluruhannya. Bagi jawapan untuk bahagian (b), untuk maklumat Yang Berhormat, untuk aktiviti sukan, termasuklah sukan prestasi tinggi pada tahun 2008, kementerian telah memperuntukkan sebanyak RM88.72 juta, manakala aktiviti untuk pembangunan belia pula sebanyak RM79.272 juta telah diperuntukkan sepanjang tahun 2008. Sekian, terima kasih. Dato' Shamsul Anuar bin Haji Nasarah [Lenggong]: Terima kasih Tuan Yang di-Pertua. Pelbagai langkah yang disebut oleh Timbalan Menteri dalam soal pembangunan bola sepak negara, memang ada buat, tetapi nampaknya masih belum tercapai dan berjaya sebagaimana menjadi harapan rakyat dan peminat bola sepak secara keseluruhannya. Kementerian kena benar-benar melakukannya secara lebih tersusun. Saya hendak tingkatkan bab itu, tetapi saya hendak tumpukan kepada soal pembangunan belia ini. Apakah kementerian punyai hasrat untuk mengubahsuai pelbagai program dan aktiviti, baik Rakan Muda atau apa juga program lain bagi memenuhi minat dan cita rasa generasi muda yang sudah berubah, tidak ada sama dan makin berbeza ini. Kemudian, saya juga hendak minta komen daripada pihak kementerian. Kita ada Yo! misalnya, akhbar sisipan daripada Utusan Malaysia. Dahulu semua cerita belia, tetapi hari ini pun sudah masuk cerita sukan dalam akhbar untuk generasi muda. Sudahlah dalam akhbar harian pun banyak berita sukan daripada berita belia. Soalan saya, berapa peratuskah tumpuan yang kementerian buat, baik kerja Menteri, baik kerja Timbalan Menteri, kerja-kerja pegawai untuk pembangunan belia berbanding dengan pembangunan sukan yang dibuat? Iaitu sesuai dengan apa yang kementerian sebut Kementerian Belia dan Sukan, belia itu diletakkan di hadapan. Minta komen Menteri. Tuan Wee Jeck Seng: Terima kasih Yang Berhormat. Kementerian Belia dan Sukan sentiasa mengamalkan sikap terbuka, mendekati belia dan juga mendengar suara belia. Jadi, bagi saya, baik program-program yang disediakan atau dirancang oleh kementerian, baik belia, baik Rakan Muda, KBS sentiasa melihat, mengkaji dan mengambil berat tentang keperluan dan juga cita rasa belia. Oleh sebab itu, Kementerian Belia dan Sukan sentiasa mengkaji program yang sedia ada ini dari semasa ke semasa untuk mengikut keperluan tersebut.